[{"text_idx": "#000001", "text": "Chwilio am weithdai creadigol, prosiectau cymunedol, profiad gwaith neu\u2019n dymuno dod i ymweld a\u0302 ni? Rydych yn y lle cywir!"}, {"text_idx": "#000002", "text": "Beth bynnag yw thema\u0302u eich dosbarth, gallwn deilwra gweithdy creadigol yn arbennig at eich dibenion addysgiadol yn y Cyfnod Sylfaen ac yng Nghyfnod Allweddol 2, a hynny i gyfoethogi eich gwersi ac i ddatblygu sgiliau newydd ymhlith y disgyblion. Yn ogystal a\u0302 phrofi awyrgylch canolfan greadigol a digidol lle mae\u2019r Gymraeg yn iaith gwaith naturiol, bydd y gweithdai yn cyd-fynd yn llwyr a\u0302 meysydd dysgu a phrofiad Cwricwlwm i Gymru."}, {"text_idx": "#000003", "text": "Enghreifftiau o\u2019r gweithdai sydd ar gael:"}, {"text_idx": "#000007", "text": "Dyma gyfle i addysgu pobl ifanc a datblygu eu sgiliau y tu allan i furiau'r ysgol. Gan fod gennym ystod eang o\u2019r technolegau diweddaraf, gallwn deilwra ein gweithdai i ysgolion uwchradd i gyd-fynd a\u0302 thema\u0302u penodol, gan roi blas iddynt ar y byd hwn yn ogystal a\u0302 chyfle i ddatblygu sgiliau newydd.\nCeir digon o ofodau ar gyfer cynnal asesiadau ymarferol drama a gweithdai bagloriaeth, ac mae gennym arbenigwyr ar gael i gynnal gweithdai penodol gyda\u2019r disgyblion. Cysylltwch a\u0302 ni i gael sgwrs."}, {"text_idx": "#000008", "text": "Ceir yma nifer o gyfleoedd ar gyfer y grw\u0302p oedran hwn, boed gydag Yr Egin neu gyda\u2019r cwmni\u0308au sy\u2019n ffurfio\u2019r gymuned greadigol yma. Dyma gyfle i ddatblygu sgiliau myfyrwyr mewn awyrgylch proffesiynol. Gan fod gennym ystod eang o dechnolegau darlledu, ffrydio byw a rhithwir, ynghyd a\u0302 chysylltiadau a\u0302\u2019r diwydiant, gallwn deilwra ein gweithdai i golegau addysg bellach, clybiau a mudiadau i gyd-fynd a thema\u0302u penodol, gan roi blas iddynt ar y byd hwn yn ogystal a\u0302 chyfle i ddatblygu sgiliau newydd arloesol."}, {"text_idx": "#000009", "text": "Rydym wrth ein boddau yn cael pobl ifanc yma ar gyfer profiad gwaith \u2013 y cyntaf i\u2019r felin yw hi gan fod y ceisiadau\u2019n gallu bod yn niferus, ac rydym yn awyddus i gynnig profiad o safon. Os oes gennych ddiddordeb yn y cyfryngau, digwyddiadau byw, cyfathrebu, technoleg neu\u2019r celfyddydau \u2013 cysylltwch a\u0302 helo@yregin.cymru."}, {"text_idx": "#000010", "text": "I gyd-fynd a\u0302\u2019r cwrs yr ydych yn ei astudio, gall Yr Egin gynnig profiad mewn meysydd gwahanol yn y sector greadigol ac ym myd busnes. Rydym yn gweithio\u2019n agos iawn gyda chwmni\u0308au o gymuned greadigol Yr Egin i gynnig cyfle arbennig i gael profiad o\u2019r byd gwaith. Mae posibiliadau di-ri yma, felly cysylltwch a\u0302 helo@yregin.cymru."}, {"text_idx": "#000015", "text": "Felly, os ydych am gael gwybod rhagor am hanes y ganolfan, y cwmni\u0308au a\u2019r cyfleoedd sydd ar gael yma, neu\u2019n dymuno profi gemau realiti rhithiwr (VR), dewch draw am dro."}, {"text_idx": "#000016", "text": "Cofrestrwch eich diddordeb i ymweld a\u0302\u2019r Egin trwy anfon neges e-bost at helo@yregin.cymru. helo@yregin.cymru."}, {"text_idx": "#000018", "text": "Cysylltwch os ydych yn chwilio am weithdy creadigol, prosiect cymunedol neu unrhyw beth arall!"}, {"text_idx": "#000019", "text": "Edrychwn ymlaen at glywed gennych!"}, {"text_idx": "#000021", "text": "Cofrestrwch ar gyfer ein cylchlythyrau i dderbyn y newyddion a'r wybodaeth ddiweddaraf am ddigwyddiadau sydd ar ddod."}, {"text_idx": "#000022", "text": "Rydych chi wedi tanysgrifio yn llwyddiannus!"}]